August Zaleski

August Zaleski (Varsovia, 1883ko irailaren 13a – Londres, 1972ko apirilaren 7a) poloniar politikaria izan zen.

Krasiński familiako liburuzain gisa lan egin zuen Londresera London School of Economics-en graduatzera joan aurretik. Ezin izan zuen bere herrialdera itzuli Lehen Mundu Gerraren ondorioz, eta poloniera eskolak eman zituen Londresen. Masoneriarekin harremanetan jarri zen eta Poloniako Batzorde Nazionalaren laguntzaileetako bat izan zen.

1918an Poloniak independentzia lortu ondoren, diplomatikoa izan zen Suitzan, Grezian, Italian eta Nazioen Ligan. Józef Piłsudskiren 1926ko estatu-kolpea babestu zuen eta Kanpo Arazoetako ministro izendatu zuten (1926-1932). 1928tik 1935era senatari izan zen eta bere agintaldia amaitzean politika utzi eta Banku Komertzialeko zuzendari izendatu zuten.

1939an erbestera joan zen eta Kanpo Arazoetako ministro izendatu zuten. Poloniako presidente izan zen erbestean 1947an hil zen arte. 2022an bere gorpuzkiak Poloniara eraman zituzten.

Kategoria:Varsoviarrak
Kategoria:Erbesteratuak
Kategoria:Poloniako presidenteak
Kategoria:Poloniako hargin beltzak
Kategoria:Ohorezko Legioko gurutze handiak
Kategoria:Londresen hildakoak
Kategoria:Hargin beltzak